Εκθεση

σχετική με τις οικονομικές καταστάσεις του Ευρωπαϊκού Οργανισμού για την Ασφάλεια και την Υγεία στην Εργασία για το οικονομικό έτος 2002, συνοδευόμενη από τις απαντήσεις του Οργανισμού

(2003/C 319/02)

ΠΕΡΙΕΧΟΜΕΝΑ

>ΘΕΣΗ ΠΙΝΑΚΑ>

ΓΝΩΜΗ ΤΟΥ ΣΥΝΕΔΡΙΟΥ

1. Η παρούσα έκθεση απευθύνεται στο Ευρωπαϊκό Κοινοβούλιο και στο Συμβούλιο, δυνάμει του άρθρου 185 παράγραφος 2 του κανονισμού (ΕΚ, Ευρατόμ) αριθ. 1605/2002 του Συμβουλίου(1).

2. Το Συνέδριο εξέτασε τις οικονομικές καταστάσεις του Οργανισμού για το οικονομικό έτος που έκλεισε στις 31 Δεκεμβρίου 2002. Σύμφωνα με το άρθρο 14 παράγραφος 1 του κανονισμού (ΕΚ) αριθ. 2062/94 του Συμβουλίου, ο προϋπολογισμός εκτελέστηκε υπό την ευθύνη του διευθυντή. Στο πλαίσιο αυτής της αρμοδιότητας εμπίπτει η κατάρτιση και η υποβολή των οικονομικών καταστάσεων(2), σύμφωνα με τις εσωτερικές δημοσιονομικές διατάξεις που εγκρίθηκαν κατ' εφαρμογή του άρθρου 15 του κανονισμού (ΕΚ) αριθ. 2062/94 του Συμβουλίου. Δυνάμει του άρθρου 248 της συνθήκης για την ίδρυση της Ευρωπαϊκής Κοινότητας, το Συνέδριο υποχρεούται να προβαίνει στην εξέταση των λογαριασμών αυτών.

3. Το Συνέδριο διενήργησε τον έλεγχό του σύμφωνα με τις μεθόδους και τα πρότυπα ελέγχου που εφαρμόζει. Αυτά αποτελούν προσαρμογή των γενικώς παραδεκτών διεθνών ελεγκτικών προτύπων, έτσι ώστε να αντικατοπτρίζουν τον ειδικό χαρακτήρα του κοινοτικού πλαισίου. Το Συνέδριο εξέτασε τα λογιστικά έγγραφα και εφάρμοσε τις ελεγκτικές διαδικασίες που κρίθηκαν αναγκαίες στο πλαίσιο αυτό. Με τον έλεγχο αυτό, το Συνέδριο συγκέντρωσε επαρκή στοιχεία προκειμένου να τεκμηριώσει τη γνώμη που διατυπώνεται κατωτέρω.

4. Η εξέταση αυτή έδωσε στο Συνέδριο τη δυνατότητα να αποκομίσει την εύλογη βεβαιότητα ότι οι ετήσιοι λογαριασμοί για το οικονομικό έτος που έκλεισε στις 31 Δεκεμβρίου 2002 είναι αξιόπιστοι και ότι οι υποκείμενες πράξεις είναι, στο σύνολό τους, νόμιμες και κανονικές.

ΠΑΡΑΤΗΡΗΣΕΙΣ

Εισαγωγή

5. Ο Οργανισμός ιδρύθηκε με τον κανονισμό (ΕΚ) αριθ. 2062/94 του Συμβουλίου, της 18ης Ιουλίου 1994(3), με στόχο τη συλλογή και την παροχή στις κοινοτικές υπηρεσίες, στα κράτη μέλη και στους ενδιαφερόμενους κύκλους των τεχνικών, επιστημονικών και οικονομικών πληροφοριών που είναι χρήσιμες για την προώθηση της ασφάλειας και της υγείας στην εργασία. Η δράση του εκτείνεται επίσης στις χώρες της Ευρωπαϊκής Ζώνης Ελευθέρων Συναλλαγών και στις 13 υποψήφιες προς ένταξη χώρες. Για την υλοποίηση των στόχων του συγκρότησε δίκτυο που περιλαμβάνει, αφενός, εθνικά κέντρα σε διάφορα συμμετέχοντα κράτη και, αφετέρου, θεματικά κέντρα. Συνεργάζεται με πολυάριθμες κοινοτικές και εθνικές υπηρεσίες, ιδίως με τους κυριότερους οργανισμούς υγείας και ασφάλειας των κρατών μελών.

Εκτέλεση του προϋπολογισμού

6. Η εκτέλεση των πιστώσεων του οικονομικού έτους 2002 και των πιστώσεων που μεταφέρθηκαν από το προηγούμενο οικονομικό έτος παρουσιάζεται στον πίνακα 1.

7. Οι διαθέσιμες πιστώσεις για το οικονομικό έτος ανέρχονται σε 20 εκατομμύρια ευρώ, εκ των οποίων 13,2 εκατομμύρια για το οικονομικό έτος και 6,8 εκατομμύρια που μεταφέρθηκαν από το προηγούμενο οικονομικό έτος. Από τις πιστώσεις του οικονομικού έτους 2002 ανελήφθησαν 12,5 εκατομμύρια ευρώ, ενώ οι πληρωμές ανήλθαν σε 6,2 εκατομμύρια ευρώ. Το υπόλοιπο των πιστώσεων είτε μεταφέρθηκε (6 εκατομμύρια ευρώ) είτε ακυρώθηκε. Οι μεταφορές αφορούν κατ' ουσίαν τον τίτλο III του προϋπολογισμού και αντιστοιχούν σε ποσοστό άνω του 70 % των υποχρεώσεων που ανελήφθησαν. Το Συνέδριο εφιστά εκ νέου(4) την προσοχή του Οργανισμού στην αναγκαιότητα προγραμματισμού των δραστηριοτήτων του που να τηρεί σταθερότερα την αρχή του ενιαυσίου, καθώς και στην αναγκαιότητα καλύτερης παρακολούθησης των δραστηριοτήτων του.

8. Το άρθρο 6 παράγραφος 4 του δημοσιονομικού κανονισμού του Οργανισμού προβλέπει ότι το ύψος των πιστώσεων προς μεταφορά πρέπει να καθορίζεται πριν από το τέλος του οικονομικού έτους. Εντούτοις, τον Μάρτιο του 2003, ποσό 202500 ευρώ μεταφέρθηκε από το οικονομικό έτος 2002 στο οικονομικό έτος 2003.

9. Σε γενικές γραμμές, ο έλεγχος των λογαριασμών του προϋπολογισμού αποκάλυψε κενά στο συντονισμό μεταξύ του διατάκτη και της υπηρεσίας που είναι επιφορτισμένη με τη δημοσιονομική παρακολούθηση. Εξάλλου, δεν υπάρχει επίσημη διαδικασία για τη συμφωνία των ποσών των πιστώσεων προς μεταφορά όπως εκτιμήθηκαν από το διατάκτη με αυτά που υπολογίζονται βάσει των λογαριασμών που τηρεί η δημοσιονομική υπηρεσία. Ο Οργανισμός θα πρέπει να λάβει τα αναγκαία μέτρα για την ενίσχυση της αποτελεσματικότητας του συστήματος εσωτερικού ελέγχου του.

Οικονομικές καταστάσεις

10. Ο λογαριασμός διαχείρισης και ο ισολογισμός που δημοσιεύθηκαν από τον Οργανισμό στην έκθεση δραστηριότητάς του για το οικονομικό έτος 2002 παρουσιάζονται συνοπτικά στους πίνακες 2 και 3.

11. Από το 1997 δεν έχει πραγματοποιηθεί φυσική απογραφή. Οι καταστάσεις απογραφής δεν είναι αξιόπιστες. Περιλαμβάνουν ανακρίβειες, δεν είναι πλήρεις και δεν λαμβάνουν υπόψη τις διαγραφές που θα έπρεπε να είχαν πραγματοποιηθεί. Εξάλλου, παρά τις προγενέστερες συστάσεις του Συνεδρίου(5) με τις οποίες του ζητούσε να εφαρμόσει τους κανόνες που έχει εγκρίνει η Επιτροπή(6), ο Οργανισμός εξακολουθεί να μην προβαίνει στην απόσβεση των ακινητοποιήσεών του.

Νομιμότητα και κανονικότητα των υποκειμένων πράξεων

12. Ο Οργανισμός χρηματοδότησε 51 σχέδια στο πλαίσιο ενός προγράμματος υπέρ των μικρών και μεσαίων επιχειρήσεων, αξίας 4 εκατομμυρίων ευρώ. Οι έλεγχοι που πραγματοποιήθηκαν σε δείγμα επτά σχεδίων κατέδειξαν διάφορα κενά. Δεν έχει θεσπιστεί επίσημη διαδικασία για τον έλεγχο, σε επίπεδο δικαιούχων, της ειλικρίνειας των δηλωθεισών δαπανών τους. Σε τέσσερεις περιπτώσεις(7), η τελική έκθεση αξιολόγησης που κατάρτισε ο Οργανισμός επεσήμανε σημαντικές διαφορές μεταξύ του προϊόντος που υποσχέθηκαν οι δικαιούχοι και του τελικού προϊόντος. Ωστόσο, η ενίσχυση καταβλήθηκε στο ακέραιο ή σχεδόν στο ακέραιο. Το Συνέδριο εφιστά την προσοχή στην ευθύνη των αρμόδιων υπηρεσιών και συνιστά τη θέσπιση κατάλληλων μέτρων.

13. Ο Οργανισμός συνήψε αρκετές συμβάσεις για διάφορες τεχνικές και διοικητικές υπηρεσίες. Η παρακολούθηση των εν λόγω συμβάσεων χωλαίνει. Σε πέντε περιπτώσεις, παρατάθηκαν εκ των πραγμάτων παρά την απουσία νομικής βάσης.

14. Θα πρέπει να τροποποιηθεί η απόφαση θέσπισης πάγιων προκαταβολών: το ανώτατο όριό τους (60000 ευρώ) θα πρέπει να μειωθεί, λαμβανομένης υπόψη της πραγματικής χρησιμοποίησή τους καθώς και τους τρόπους λειτουργίας τους.

Η παρούσα έκθεση εγκρίθηκε από το Ελεγκτικό Συνέδριο στο Λουξεμβούργο κατά τη συνεδρίασή του της 15ης και 16ης Οκτωβρίου 2003.

Για το Ελεγκτικό Συνέδριο

Juan Manuel Fabra Vallés

Πρόεδρος

(1) ΕΕ L 248 της 16.9.2002, σ. 1.

(2) Κατ' εφαρμογή του άρθρου 14 παράγραφος 3 του κανονισμού (ΕΚ) αριθ. 2062/94 του Συμβουλίου, οι λογαριασμοί για το σύνολο των εσόδων και των δαπανών του Οργανισμού για το οικονομικό έτος 2002 καταρτίστηκαν στις 27 Ιουνίου 2003 και κατόπιν διαβιβάστηκαν στο Ελεγκτικό Συνέδριο, στο οποίο περιήλθαν στις 12 Σεπτεμβρίου 2003. Στους πίνακες που επισυνάπτονται στην παρούσα έκθεση παρουσιάζονται συνοπτικά οι εν λόγω οικονομικές καταστάσεις.

(3) ΕΕ L 216 της 20.7.1994.

(4) Βλέπε το σημείο 7 της έκθεσης σχετικά με τις οικονομικές καταστάσεις του Οργανισμού για το οικονομικό έτος 2001 (ΕΕ C 326 της 27.12.2002).

(5) Βλέπε το σημείο 10 της έκθεσης σχετικά με τις οικονομικές καταστάσεις του Οργανισμού για το οικονομικό έτος 2001 (ΕΕ C 326 της 27.12.2002).

(6) Κανονισμός (ΕΚ) αριθ. 2909/2000 της Επιτροπής της 29ης Δεκεμβρίου 2000 (ΕΕ L 336 της 30.12.2002).

(7) Συνολικό ποσό 353000 ευρώ.

Πίνακας 1

Ευρωπαϊκός Οργανισμός για την Ασφάλεια και την Υγεία στην Εργασία - Εκτέλεση του προϋπολογισμού για το οικονομικό έτος 2002Σημείωση:

Τα σύνολα ενδέχεται να εμφανίζουν αποκλίσεις οφειλόμενες στις στρογγυλοποιήσεις.

Πηγή:

Στοιχεία του Οργανισμού - Οι παρόντες πίνακες συγκεφαλαιώνουν τα στοιχεία που παρουσίασε ο Οργανισμός στις οικονομικές καταστάσεις του.

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

Πίνακας 2

Ευρωπαϊκός Οργανισμός για την Ασφάλεια και την Υγεία στην Εργασία - Λογαριασμός διαχείρισης των οικονομικών ετών 2002 και 2001

>ΘΕΣΗ ΠΙΝΑΚΑ>

Σημείωση:

Τα σύνολα ενδέχεται να εμφανίζουν αποκλίσεις οφειλόμενες στις στρογγυλοποιήσεις.

Πηγή:

Δεδομένα του Οργανισμού.

Πίνακας 3

Ευρωπαϊκός Οργανισμός για την Ασφάλεια και την Υγεία στην Εργασία - Ισολογισμός στις 31 Δεκεμβρίου 2002 και στις 31 Δεκεμβρίου 2001Σημείωση:

Τα σύνολα ενδέχεται να εμφανίζουν αποκλίσεις οφειλόμενες στις στρογγυλοποιήσεις.

Πηγή:

Ευρωπαϊκός Οργανισμός για την Ασφάλεια και την Υγεία στην Εργασία.

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

Aπαντησεις του Οργανισμου

7. Ο Οργανισμός λαμβάνει υπόψη το σχόλιο του Συνεδρίου. Ο Οργανισμός επιθυμεί να επισημάνει το γεγονός ότι το 60 % των συνολικών μεταφορών αφορούν το πρόγραμμα για τις ΜΜΕ, ο κύκλος εκτέλεσης του οποίου είναι αυστηρά διετής.

Στο πλαίσιο του νέου δημοσιονομικού κανονισμού, ο Οργανισμός εξετάζει επιλογές για την καλή εκτέλεση των προγραμμάτων και, ταυτόχρονα, για την τήρηση της αρχής του ενιαυσίου.

8. Ο Οργανισμός λαμβάνει υπόψη το σχόλιο του Συνεδρίου και θα αναπτύξει τους κατάλληλους μηχανισμούς προκειμένου να αποφευχθούν τέτοιου είδους συμβάντα.

10. Ο Οργανισμός λαμβάνει υπόψη το σχόλιο. Στο τέλος του 2002, ο Οργανισμός θέσπισε μια νέα ελεγκτική λειτουργία προκειμένου να βελτιώσει τα συστήματα εσωτερικού ελέγχου του. Αναμένονται περαιτέρω ουσιαστικές βελτιώσεις όταν ολοκληρωθεί πλήρως η υπό εξέλιξη εσωτερική αναδιάρθρωση του Οργανισμού.

12. Στις αρχές του 2003, ο Οργανισμός υπέγραψε σύμβαση με μια λογιστική εταιρεία η οποία ανέλαβε την πλήρη ενημέρωση όλων των πτυχών της διαχείρισης των ακινητοποιήσεών του, σύμφωνα με τους δημοσιονομικούς κανόνες της ΕΕ. Οι εργασίες αναμένεται να ολοκληρωθούν κατά το τρέχον έτος, προκειμένου να αντικατοπτριστεί η νέα αξία των ακινητοποιήσεων του Οργανισμού στους λογαριασμούς του 2003.

13. Ο Οργανισμός εφιστά την προσοχή του Συνεδρίου στο γεγονός ότι όλοι οι διαθέσιμοι πόροι έχουν χρησιμοποιηθεί για τη διενέργεια εις βάθος αξιολόγησης των τελικών εκθέσεων δραστηριοτήτων και των τελικών οικονομικών εκθέσεων που υπέβαλαν οι 51 δικαιούχοι.

Έπειτα από τους εν λόγω ελέγχους, ο Οργανισμός δεν κατέβαλε τη συνολική ενίσχυση στους μισούς από τους δικαιούχους. Στις τέσσερεις συγκεκριμένες περιπτώσεις που αναφέρει το Συνέδριο, ο Οργανισμός θεώρησε ότι, παρά τις ελλείψεις στα τελικά προϊόντα, οι στόχοι του σχεδίου επιτεύχθηκαν σε ικανοποιητικό βαθμό και, κατά συνέπεια, ότι άξιζε να καταβληθεί η συνολική ενίσχυση στους δικαιούχους. Ο Οργανισμός θα εξετάσει το ενδεχόμενο να διενεργήσει ελέγχους σε επίπεδο δικαιούχων κατά τη διάρκεια της εκτέλεσης του προγράμματος το 2003.

14. Προκειμένου να εξαλειφθούν τα εν λόγω προβλήματα που αναφέρει το Συνέδριο, ο Οργανισμός δημιούργησε μια βάση δεδομένων για τη διαχείριση των συμβάσεων, και βρίσκεται στο στάδιο της πρόσληψης ενός "υπαλλήλου γενικών υπηρεσιών" ο οποίος θα είναι αρμόδιος για τη διαχείριση των συμβάσεων υπηρεσιών.

15. Οι πάγιες προκαταβολές που διατίθενται σε ρευστό έχουν αντικατασταθεί από νέες σε σημαντικά χαμηλότερο επίπεδο, πιο ενδεδειγμένες για τις τρέχουσες ανάγκες του Οργανισμού.